РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број:

18. март 2025. године

Б е о г р а д

На основу члана 84. Пословника Народне скупштине, Одбор за уставна питања и законодавство, на седници одржаној 18. марта 2025. године, донео је

**О Д Л У К У**

**О ИЗМЕНИ ОДЛУКЕ О ОРГАНИЗОВАЊУ**

**ТРЕЋЕГ ЈАВНОГ СЛУШАЊА**

1. У Одлуци о организовању Трећег јавног слушања Одборa за уставна питања и законодавство на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“ 04 Број:06-2/21-25-2, од 14. фебруара 2025. године и 04 Број:06-2/21-25-2, од 24. фебруара 2025. године, у тачки 2. речи: „19. марта 2025. године“, замењују се речима: „20. марта 2025. године“.

ПРЕДСЕДНИК ОДБОРА

Милица Николић

О б р а з л ож е њ е

Одбор за уставна питања и законодавство Народне скупштине Републике Србије на Шеснаестој седници, одржаној 14. фебруара 2025. године, донео је Одлуку о организовању Трећег јавно слушање на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“ 04 Број:06-2/21-25-2, које ће се одржати у Новом Саду, а као датум одржавања одређен је 26. фебруар 2025. године.

На Седамнаестој седници, одржаној 24. априла 2024. године, Одбор је донео Одлуку о измени Одлуке о организовању Трећег јавног слушања, и то тако да се датум одржавања помери са 26. фебруара 2025. године, на 19. март 2025. године.

Имајући у виду распоред рада Прве седнице Првог редовног заседања Народне скупштине Републике Србије у 2025. години, настала је потреба да се датум одржавања Трећег јавног слушања помери са 19. марта 2025. године, на 20. март 2025. године.